Schladming
Schladming je grad u sredini Austrije od 6,716 stanovnika, koji administrativno podpada pod Okrug Liezen.

Geografske karakteristike

Schladming leži na jugoistoku Štajerske, u gornjem dijelu doline rijeke Enns, na mjestu gdje utječe potok Talbach.

Historija

Mjesto je prvi put spomenuto u dokumentima 1180., za srednjeg vijeka bio je poznati rudnik srebra.
Schladming je prvi put dobio status grada 1322.

Od 1525. postao je centar protestantizma, za Seljačkog ustanka - 1525. građani  Schladminga podržali su seljake i rudare, zbog tog im je oduzet status grada a mjesto je spaljeno.

Obnova grada započela je 1526., pa je Schladming  već 1529. dobio pravo da organizira vlastiti sajam, ali status grada nije uspio povratiti sve do 1925.

Schladming je zajedno sa susjednim Ramsaom ostao središte protestantizma u Štajerskoj.

U Schladmingu je 1982. održano Svjetsko prvenstvo u alpskom skijanju, a 1993. zimska paraolimpijada.

Znamenitosti

Najveća znamenitost Schladminga je katolička parohijska crkva iz 1522.- 1532., sa kasno romaničkim zvonikom, uz ostatke gradskih bedema, sa Salzburškim ulaznim tornjem.

Privreda

Ekonomija Schladminga bazira se na turizmu, 1992. grad je posjetilo 392,430 turista, jer je on poznat kao jedno od najboljih svijetskih skijališta, okolo grada steru se planine Planai (1,906 m), Hochwurzen (1,849 m) i Dachstein (2,995 m).

Pored turizma dio ljudi bavi se građevinarstvom i proizvodnjom piva.

Pobratimski gradovi 

 , Felletin
 , Wetzlar
 , Furano

Izvori

Vanjske veze 

 Službene stranice Schladminga 

Gradovi i naselja Štajerske
Gradovi u Austriji